कोटद्वार तहसील

कोटद्वार तहसील भारत के उत्तराखंड राज्य में गढ़वाल जनपद की एक तहसील है। गढ़वाल जनपद के दक्षिणी भाग में स्थित इस तहसील के मुख्यालय कोटद्वार नगर में स्थित हैं। इसके पूर्व में नैनीताल जनपद की रामनगर तहसील तथा अल्मोड़ा जनपद की सल्ट तहसील, पश्चिम में हरिद्वार जनपद की लक्सर तहसील, उत्तर में लैंसडौन, सतपुली और धूमाकोट तहसील, तथा दक्षिण में उत्तर प्रदेश राज्य का बिजनौर जिला है। 

जनसांख्यिकी
तहसील के अधिकार क्षेत्र में कुल ३०१ गाँव आते हैं, और २०११ की जनगणना के अनुसार इसकी जनसंख्या १,७५,२३२ है।

इन्हें भी देखें
 उत्तराखण्ड की तहसीलें

सन्दर्भ

श्रेणी:उत्तराखण्ड की तहसीलें